recursal/SuperWikiNEXT-32B huggingface dataset:
***อาระเบียนเมจิก*** (ญี่ปุ่น: アラビアンマジック; อังกฤษ: *Arabian Magic*) เป็นเกมตู้แนวสับและเฉือนเลื่อนฉากแนวนอนที่ได้รับการพัฒนาและวางจำหน่ายโดยไทโทในปี ค.ศ. 1992 เกมนี้ยังได้รับการเปิดตัวมาพร้อมกับ*ไทโทเลเจนส์ 2* สำหรับระบบพีซี, เพลย์สเตชัน 2 และเอ็กซ์บ็อกซ์

รูปแบบการเล่น
-------------

ภาพจับหน้าจอของรูปแบบการเล่น
*อาระเบียเมจิก*มีเจ็ดด่านที่แตกต่างกัน โดยแต่ละด่านมีผู้พิทักษ์ที่ทรงพลังรอผู้เล่นในตอนท้ายของแต่ละด่าน ผู้พิทักษ์แต่ละรายที่พ่ายแพ้ไปแล้วครั้งหนึ่ง จะทำอัญมณีตกไว้ซึ่งเป็นส่วนหนึ่งของอัญมณีเจ็ดสี ผู้พิทักษ์ที่พ่ายแพ้ไปแล้วครั้งหนึ่ง จะเข้าร่วมวงกับผู้เล่น และกลายเป็นวิญญาณที่ผู้เล่นสามารถเรียกใช้ด้วยปุ่มเดียวกันกับที่เรียกใช้จินนี่

แต่ละด่านจะเกลื่อนไปด้วยแจกันและหีบไม้ เมื่อแตกแล้ว จะเผยไอเทมสมบัติและพาวเวอร์-อัพ เกมดังกล่าวมีองค์ประกอบอาร์พีจีเล็กน้อยในสถิติ เช่นว่าชีวิต สามารถทำให้คืนชีพได้ ผู้เล่นสี่ตัวละครมีความสามารถในการเรียกจินนี่ขนาดใหญ่ ซึ่งจินนี่อยู่บนหน้าจอเพียงครู่เดียว แต่สามารถควบคุมทางอ้อมเพื่อโจมตีศัตรูด้วยการโจมตีที่ทรงพลัง

เรื่องย่อ
---------

เกมดังกล่าวมีฉากอยู่ในโลกแห่งเทพนิยายของอาหรับราตรี เมื่อไม่นานมานี้ พ่อมดผู้ชั่วร้ายได้เข้ามาในราชอาณาจักรอันสงบสุขของชะฮารียาร์ด เพื่อที่จะช่วยกษัตริย์ซึ่งถูกเวทมนตร์เสกพระวรกายเป็นวานร กลุ่มวีรบุรุษจึงต้องออกค้นหาอัญมณีเจ็ดสีและปลดแอกคาถาชั่วร้าย อย่างไรก็ตาม ได้มีเหล่าอสุรกายที่น่าเกรงขามกำลังซุ่มซ่อนอยู่ตามเส้นทาง

เจ้าชายรอซีด, เจ้าหญิงลิซา, ซินแบด และอัฟชาล ซึ่งอาวุธของแต่ละคนมีเวทมนตร์และพลังพิเศษของตนเอง ได้ออกเดินทางเพื่อแสวงหาอัญมณีเจ็ดสี มีฉากต่อสู้สุดระทึก, การต่อสู้ด้วยดาบอย่างชำนาญ และ "ตะเกียงวิเศษ" ที่ทำให้ศัตรูทั้งหมดล้มลงในการโจมตีเพียงครั้งเดียวรอผู้เล่นอยู่ การผจญภัยของพวกเขาเพื่อคืนความสงบสุขสู่อาณาจักรได้เริ่มขึ้นแล้วในตอนนี้ เกมดังกล่าวจะสิ้นสุดลงเมื่อผู้เล่นเอาอัญมณีเจ็ดสีกลับคืน, ช่วยกษัตริย์ (ทำให้พระองค์กลับคืนเป็นมนุษย์) และคืนความสงบสุขให้แก่ชะฮารียาร์ด

ตัวละคร
-------

ผู้เล่นแต่ละคนสามารถเลือกจากตัวละครที่โดดเด่นสี่ตัว:

* เจ้าชายรอซีด - พระเอกผู้กวัดแกว่งดาบ เป็นตัวละครทักษะดีรอบด้าน ซึ่งมีความเร็วยอดเยี่ยมและการโจมตีที่รวดเร็ว
* เจ้าหญิงลิซา - เธอใช้ผ้าพันคอวิเศษได้อย่างยอดเยี่ยม ด้วยการโจมตีทางเวทมนตร์ และยังมีท่าหมุนพิเศษ ซึ่งปฏิบัติการโดยแตะไปข้างหน้าสองครั้ง เธอเป็นตัวละครที่รวดเร็ว แต่อ่อนในทางป้องกัน
* ซินแบด - เป็นตัวละครที่ทรงพลัง กับการโจมตีด้วยดาบเพลิงที่มีประโยชน์มาก ซึ่งทำได้โดยกดปุ่มโจมตีค้างไว้แล้วปล่อย
* อัฟชาล - เหมือนกับลิซาอย่างมาก อัฟชาลสามารถใช้อาวุธลูกตุ้มของเขาได้อย่างยอดเยี่ยมและยังมีการโจมตีแบบหมุนที่คล้ายกันในลักษณะเดียวกัน เขามีระดับการป้องกันสูง แต่อ่อนในด้านความเร็ว

การตอบรับ
---------

ในประเทศญี่ปุ่น *เกมแมชชีน*ได้จัดอันดับ*อาระเบียนเมจิก*ในฉบับวันที่ 1 พฤศจิกายน ค.ศ. 1992 ว่าเป็นหน่วยเกมอาร์เคดบนโต๊ะที่ประสบความสำเร็จมากที่สุดอันดับที่สิบแปดของปี

ดูเพิ่ม
-------

* *อาระเบียนไฟต์*

อ้างอิง
-------

1. ↑  "Game Machine's Best Hit Games 25 - テーブル型TVゲーム機 (Table Videos)". *Game Machine* (ภาษาญี่ปุ่น). No. 437. Amusement Press, Inc. 1 November 1992. p. 29.

แหล่งข้อมูลอื่น
---------------

* *Arabian Magic* at Arcade History
* *อาระเบียนเมจิก* ที่ Killer List of Videogames
**กาลครั้งหนึ่งในดินแดนทางเหนือ** (อังกฤษ: Once Upon a Time in the North) เป็นเรื่องราวก่อนวรรรณกรรมไตรภาค ธุลีปริศนา และมีแผนจะตีพิมพ์เมื่อ 3 เมษายน 2551 ในสหราชอาณาจักร เป็นการพบกันของลี สกอร์บี้กับยอริก เบริ์นนิสัน--รวมไปถึงเหตุการณืบางประการที่มีผู้มองว่าอาจจะเกิดขึ้นใน*คัมภีร์แห่งฝุ่นธุลี* จะถูกตีพิมพ์เป็นหนังสือเล่มเล็กกับเรื่องราวต่างๆ แทน คล้ายกับ*ออกซฟอร์ดของไลรา*

> ผมได้ทำหนังสือเล่มเล็กเสร็จซึ่งจะออกมาเมื่อฤดูใบไม้ผลิหน้า อาจจะเป็นเดือนมีนาคมหรือเมษายนในประเทศนี้(อังกฤษ) โดยมีชื่อว่า "กาลครั้งหนึ่งในดินแดนทางเหนือ" และมันเป็นเรื่องราวเกี่ยวกับลีและยอริก เมื่อเราพบเห็นพวกเขาครั้งแรกพร้อมกับไลรา ลีนั้นมิได้แก่เลย เขาอาจจะห้าสิบ หกสิบหรือทำนองนั้น ดังนั้นพวกเขาจึงรู้จักกันมาเป็นเวลานานแล้ว แต่ผมต้องการเขียนเรื่องราวในตอนที่พวกเขาได้พบกันเป็นครั้งแรกสมัยยังเป็นหนุ่มอยู่ และผมก็เพิ่งได้เขียนลวไป ผมกำลังทำหนังสือเล่มเล็กคล้ายกับ "ออกซฟอร์ดของไลรา" พร้อมกับเพิ่มเติมอีกเล็กน้อย ผมก็เพิ่งได้ทำงานกับมัน บนเกม และบอร์ด มันกำลังจะเป็นส่วนหนึ่งของหยังสือเล่มนั้น
> 
> — ฟิลิป พูลแมน

พูลแมนยังได้กล่าวถึงหนังสือเรื่องนี้กับ *คัมภีร์แห่งฝ่นธุลี* ซึ่งเป็นหนังสือเล่มเล็กอันจะบอกเล่าเรื่องราวของวิล:

> ออกซฟอร์ดของไลรา เป็นหนังสือเล่มสีแดง กาลครั้งหนึ่งในดินแดนทางเหนือ จะเป็นหนังสือเล่มสีน้ำเงิน มันยังเหลือหนังสือเล่มสีเขียวและนั้นก็จะเป็นเรื่องราวเกี่ยวกับวิล...
> 
> — ฟิลิป พูลแมน

อ้างอิง
-------

  

1. ↑  "Book Details - Once Upon a Time in the North". Random House Australia. คลังข้อมูลเก่าเก็บจากแหล่งเดิมเมื่อ 2008-07-30. สืบค้นเมื่อ 2008-03-11.
2. 1 2  "Once upon a time... in Oxford". Cittàgazze. สืบค้นเมื่อ 2007-09-29.

| * ด
* ค
* ก
**ธุลีปริศนา** โดย ฟิลิป พูลแมน |
| --- |
| ภูติ  **·**  สถานที่  **·**  เผ่าพันธุ์  **·**  การใช้ถ้อยคำ  **·**  ฝุ่นธุลี  **·**  ภูติ  **·**  วัตถุวิเศษ  **·**  สาธารณรัฐแห่งสวรรค์ |
| หนังสือ | กาลครั้งหนึ่งในดินแดนทางเหนือ  **·**  มหันตภัยขั้วโลกเหนือ/อภินิหารเข็มทิศทองคำ (ภาพยนตร์) (ละครเวที) (วิดีโอเกม)  **·**  มีดนิรมิต  **·**  สู่เส้นทางมรณะ  **·**  ออกซฟอร์ดของไลรา  **·**  คัมภีร์แห่งฝุ่นธุลี |
| ตัวละคร | ไลรา เบลัควา (ลิ้นเงิน)  **·**  วิล แพร์รี่  **·**  ลอร์ดแอสเรียล  **·**  มาริสา โคลเตอร์  **·**  ตัวละครรอง |
|  |  |  |
| --- | --- | --- |
| ซ้าย: ป่าไทกาในดินแดนคัมชัตคา; ขวา: เสือโคร่งอามูร์เพศเมีย |  | ซ้าย: ป่าไทกาในดินแดนคัมชัตคา; ขวา: เสือโคร่งอามูร์เพศเมีย |
| ซ้าย: ป่าไทกาในดินแดนคัมชัตคา; ขวา: เสือโคร่งอามูร์เพศเมีย |

**ความหลากหลายทางชีวภาพ**ที่อยู่ในประเทศรัสเซีย มีอยู่ในภูมิประเทศที่ทอดตัวข้าม 12 เขตเวลา และจากภูมิภาคทุนดราไกลออกไปทางทิศตะวันตกเฉียงเหนือสู่เทือกเขาคอเคซัสและทุ่งหญ้าแพรรีในภาคใต้ รวมทั้งป่าไม้เมืองหนาวซึ่งครอบคลุม 70 เปอร์เซ็นต์ของดินแดนประเทศ ป่าของประเทศรัสเซียมีเป็นจำนวน 22 เปอร์เซ็นต์ของป่าในโลก เช่นเดียวกับ 33 เปอร์เซ็นต์ของป่าเขตอบอุ่นทั้งหมดในโลก

ตามข้อมูลที่ได้รับการประดับในหนังสือข้อมูลแดงของสหพันธรัฐรัสเซียเมื่อปี ค.ศ. 1997 มีสัตว์เลี้ยงลูกด้วยนม 266 สายพันธุ์และนก 780 สายพันธุ์ที่อยู่ภายใต้การคุ้มครอง บางส่วนของสายพันธุ์พืชที่ถูกคุกคามคือไม้สนซีดาร์ไซบีเรียและไม้สนซีดาร์เกาหลีในภาคตะวันออกสุดของประเทศ, เกาลัดป่าในคอเคซัส ในรัสเซียตะวันออกไกล มีสัตว์เลี้ยงลูกด้วยนมที่ได้รับการรายงานเป็นหมีสีน้ำตาล, ลิงซ์ยูเรเชีย, กวางแดง, เสือโคร่งอามูร์, เสือดาวอามูร์ และหมีดำเอเชีย นอกจากนี้ยังมีนกประมาณ 350 สายพันธุ์ และร้อยละ 30 ของสัตว์ใกล้สูญพันธุ์ในประเทศรัสเซียจะพบได้ที่นี่ ซึ่งรวมถึง 48 ชนิดที่ใกล้สูญพันธุ์โดยไม่ซ้ำกัน สัตว์กินเนื้อที่อยู่ภายใต้การคุกคาม ได้แก่ เสือโคร่งไซบีเรียซึ่งมีเพียงประมาณ 400 ตัว และเสือดาวอามูร์ซึ่งเหลืออยู่เพียง 30 ตัวในปี ค.ศ. 2013

อ้างอิง
-------

1. 1 2 3  "It's Europe's lungs and home to many rare species. But to Russia it's £100bn of wood". The Guardian. สืบค้นเมื่อ 28 November 2015.
2. ↑  "Russia". U.S. Fish and Wildlife Service. คลังข้อมูลเก่าเก็บจากแหล่งเดิมเมื่อ 2015-12-17. สืบค้นเมื่อ 28 November 2015.
3. ↑  "The list of animals for Red Data Book of Russian Federation (1 November 1997)". A Centre for Collaborating with UNDP. คลังข้อมูลเก่าเก็บจากแหล่งเดิมเมื่อ 2016-04-28. สืบค้นเมื่อ 28 November 2015.
4. ↑  Slaght, Jonathan; Maher, Julie Larsen (5 September 2015). "The Rare and Exotic Animals of Russia's Far East (Photos)". Livescience.com. สืบค้นเมื่อ 28 November 2015.

บรรณานุกรม
----------

* *Russia: Forest Policy During Transition*. World Bank Publications. 1 January 1997. p. 246. ISBN 978-0-8213-3896-4.
* Richmond, Simon (15 September 2010). *Russia*. Lonely Planet. ISBN 978-1-74220-373-7.
บ่อน้ำพุร้อนในโรงแรมโฮชิช่วงฤดูหนาว
**โรงแรมโฮชิ** (ญี่ปุ่น: 法師; โรมาจิ: *Hōshi*) คือโรงแรมแบบดั้งเดิมของญี่ปุ่น ในอาวาซุ จังหวัดอิชิกาวะ ประเทศญี่ปุ่น ก่อตั้งในปี พ.ศ. 1261 โรงแรมโฮชิได้รับการยอมรับว่าเก่าแก่ที่สุดในโลกแห่งหนึ่ง ที่ยังคงดำเนินกิจการมาจนปัจจุบัน อย่างไรก็ตามมีโรงแรมอีกสองแห่งในญี่ปุ่นที่เก่าแก่กว่า และยังคงดำเนินกิจการอยู่เช่นกัน คือนิชิยามะอนเซ็งเคอุงกัง (ญี่ปุ่น: 西山温泉慶雲館) ก่อตั้งในปี พ.ศ. 1248 ก่อนโรงแรมโฮชิ 13 ปี และโรงแรมเซ็นเน็นโนะยูโคมัง ก่อตั้งปี พ.ศ. 1260 ปัจจุบันจึงนับว่าโรงแรมโฮชิเป็นโรงแรมที่เก่าแก่ที่สุดเป็นอันดับสามของญี่ปุ่นและของโลก

ปัจจุบันโรงแรมโฮชิยังคงเป็นบริษัทที่เก่าแก่ที่สุดบริษัทหนึ่งในโลกที่ยังดำเนินกิจการอย่างเป็นอิสระ นับแต่การถูกกลืนกิจการของคงโงงุมิ ใน พ.ศ. 2549 เป็นต้นมา โรงแรมโฮชิถูกบริหารโดยตระกูลเดียวนับตั้งแต่เริ่มกิจการมาตลอดสี่สิบหกชั่วอายุคน

อ้างอิง
-------

1. ↑  "หน้าหลักของเว็บโรงแรม". คลังข้อมูลเก่าเก็บจากแหล่งเดิมเมื่อ 2008-05-29. สืบค้นเมื่อ 2009-07-21.
2. 1 2 3  "Hoshi — The world's oldest hotel". ninemsn. คลังข้อมูลเก่าเก็บจากแหล่งเดิมเมื่อ 2008-03-23. สืบค้นเมื่อ 2009-07-21.
3. ↑  "Oldest hotel". Guinness World Records. สืบค้นเมื่อ 2015-04-04.
4. ↑  "Koshu Nishiyama Hot Spring | Keiunkan | [Official] English site". *www.keiunkan.co.jp* (ภาษาอังกฤษ). สืบค้นเมื่อ 2018-08-30.
5. ↑  Linda Lombardi (October 28, 2014). "Over a Thousand Years of Service: Japan's Oldest Businesses Reign Supreme(ly Old)". Tofugu LLC.

พิกัดภูมิศาสตร์: 36°19′54″N 136°26′53″E﻿ / ﻿36.331698°N 136.448109°E﻿ / 36.331698; 136.448109
**ฟาง จงซิ่น** (อังกฤษ: Alex Fong, Alex Fong Chung-Sun, จีน: 方中信, พินอิน: Fāng Zhōngxìn) นักแสดงชายชาวฮ่องกง เกิดเมื่อวันที่ 17 มีนาคม ค.ศ. 1963 ที่มาเก๊า

ฟาง จงซิ่น ได้รับฉายาว่า *"ริชาร์ด เกียร์ แห่งฮ่องกง"* เริ่มต้นอาชีพในแวดวงบันเทิงด้วยการเป็นนายแบบ มีผลงานการแสดงในซีรีส์และภาพยนตร์เรื่องต่าง ๆ ตั้งแต่ปี ค.ศ. 1986

ในปี ค.ศ. 2004 เป็นหนึ่งในนักแสดงนำของละครโทรทัศน์เรื่อง *ข้ามฟ้า...เฉือนคม* หรือ *Split Second* ซึ่งเป็นการสร้างร่วมกันระหว่างทีวีบีของฮ่องกง กับช่อง 3 ของประเทศไทยด้วย ด้วยการรับบท *ฝงจื่อเหว่ย* ตำรวจฮ่องกง

ชีวิตส่วนตัว มีภริยา คือ ม่อ เข่อซิ่น แฟนสาวซึ่งเป็นนางงามฮ่องกงประจำปี ค.ศ. 1993 โดยทั้งคู่คบหากันมานานกว่า 12 ปี โดยที่ไม่ได้สมรสกันอย่างเป็นทางการ

ผลงานที่ผ่านมา
--------------

### ภาพยนตร์

* Angel (1987)
* นรถเถื่อน (-ภาพยนตร์ไทย, 1990)
* The Storm Riders (1998)
* Double Tap (2000)
* 2002 (2001)
* One Nite in Mongkok (2004)
* Overheard (2009)
* Once a Gangster (2010)
* The Lost Bladesman (2011)
* The Great Magician (2011)

### ละครโทรทัศน์

* *ข้ามฟ้าเฉือนคม* (2004)
* Fox Volant of the Snowy Mountain (2006)

Dream Link มนต์รักในม่านเมฆ (2007)

อ้างอิง
-------

1. ↑  TVB Update 6: Fight for every moment หนังร่วมทุนทีวีบีกับช่อง 3 จากพันทิปดอตคอม
2. ↑  เนื้อเรื่องย่อ[*ลิงก์เสีย*]
3. ↑  เก็บถาวร 2009-02-27 ที่ เวย์แบ็กแมชชีน ฟางจงซิ่น อ้ำอึ้งแฟนสาวอดีตมิสฮ่องกง ท้องก่อนแต่ง จากสยามดารา

แหล่งข้อมูลอื่น
---------------

* ข้อมูลจากIMDb
คอมมอนส์ มีภาพและสื่อเกี่ยวกับ:  
**ฟั่น เหวินฟาง**

**ฟั่น เหวินฟาง** (จีนตัวเต็ม: 范雯芳, จีนตัวย่อ: 范文芳, พินอิน: Fàn Wénfāng) หรือ **ฟ่าน หว่อง** (Fann Wong) เป็นนักแสดง, นางแบบ และนักร้องชาวสิงคโปร์ที่มีชื่อเสียง

เกิดเมื่อวันที่ 27 มกราคม ค.ศ. 1971 ในครอบครัวชาวจีนแคะที่มีอาชีพช่างตัดเสื้อผู้ชาย ในวัยเด็กเข้าเรียนพร้อมกับพี่ ๆ น้อง ๆ ด้วยกัน เข้าสู่แวดวงบันเทิงครั้งแรกเมื่ออายุได้ 16 ปี เมื่อปี ค.ศ. 1990 เมื่อเข้าประกวดนางงามสิงคโปร์ และถ่ายแบบแฟชั่นลงปกนิตยสาร *Her World* หลายชิ้นรวมทั้งโฆษณาของสินค้าหลายยี่ห้อดัง อาทิ ออย ออฟ อูลาน

ในปี ค.ศ. 1995 มีชื่อเสียงครั้งแรกจากละครโทรทัศน์เรื่อง *มังกรหยก* จากนั้นในปี ค.ศ. 1996 ได้รับรางวัล 1 ใน 10 นักแสดงที่มีความสามารถของสิงคโปร์ ในปีเดียวกันนั้น และยังมีผลงานเพลงด้วยอัลบั้มชุด *Fanntacy*

ฟ่าน หว่องจบการศึกษาจากวิทยาลัยการแพทย์ ต่อมาไปเรียนด้านการฝึกเสียงร้องและการแสดงที่เซี่ยงไฮ้ ประเทศจีน และออกอัลบั้มชุด *I Live Alone* ซึ่งประสบความสำเร็จเป็นอย่างยิ่ง

ในปี ค.ศ. 1998 ประสบความสำเร็จอย่างมากทั้งในไต้หวันและจีนแผ่นดินใหญ่จากการรับบท *เซียวเหล่งนึ่ง* จากละครโทรทัศน์เรื่อง *มังกรหยกภาค 2* ออกฉาย พร้อมกับได้ออกอัลบั้มชุด *Shopping* ซึ่งทำยอดขายได้ดีมาก

ปี ค.ศ. 1999 ได้รับรางวัลนักแสดงดาวรุ่งยอดเยี่ยมจากผลงานภาพยนตร์อิสระเรื่อง *The Truth About Jane and Sam* ทำให้เป็นนักแสดงที่มีผู้ติดตามผลงานทั้งในแนวศิลปะและแนวตลาด ต่อมาในปี ค.ศ. 2001 ได้รับบท *เยิ่นอิ๋งอิ๋ง* จาก *กระบี่เย้ยยุทธจักร* ของสิงคโปร์ คู่กับ หม่า จิงเทา นักแสดงชาวไต้หวัน

ในปี ค.ศ. 2003 ได้แสดงในภาพยนตร์ฮอลลีวู้ดด้วยการรับบทเป็นน้องสาวของเฉินหลง ในภาพยนตร์ภาคต่อของ *Shanghai Noon* ในปี ค.ศ. 2000 คือ *Shanghai Knights* ประกบกับ โอเว่น วิลสัน ซึ่งสามารถคว้ารางวัลเอ็มทีวี มูวี่ อวอร์ดส ในสาขาแสดงบทแอ๊คชั่นยอดเยี่ยมมาครองได้ 

ในเดือนเมษายน ปี ค.ศ. 2009 สมรสกับหลี หมิงซุ่น ที่ร่วมงานกันมาใน มังกรหยกภาค 2 พร้อมทั้งเดินสายโปรโมตผลงานภาพยนตร์ด้วยกัน คือ *The Wedding Game* ในประเทศต่าง ๆ รวมถึงที่ประเทศไทยด้วย ก่อนจะกลับไปจัดพิธีฉลองสมรสกันในกลางปีเดียวกันของบ้านเกิดของทั้งสองด้วย

อ้างอิง
-------

1. ↑  ฟั่นเหวินฟาง - ฟานน์ หว่อง จากข่าวสด

แหล่งข้อมูลอื่น
---------------

* ฟ่านเหวินฟาง - Fann Wong
* เว็บไซต์แฟนคลับ
* ข้อมูลจากIMDb
**คาสเตอร์**| ข้อมูลสังเกตการณ์ ต้นยุคอ้างอิง J2000.0      วิษุวัต J2000.0 |
| --- |
| **กลุ่มดาว** | คนคู่ |
| **ไรต์แอสเซนชัน** | 07h 34m 35.87319s |
| **เดคลิเนชัน** | +31° 53′ 17.8160″ |
| **ความส่องสว่างปรากฏ (V)** | 1.58 |

 
**คาสเตอร์** (อังกฤษ: Castor, สำเนียงบริเตน: /ˈkɑːstə(r)/), **แคสเตอร์** (สำเนียงอเมริกัน: /ˈkæstər/) หรือ **แอลฟาคนคู่** (α Geminorum) เป็นดาวฤกษ์ในกลุ่มดาวคนคู่ มีความสว่างเป็นอันดับที่สองในกลุ่มดาวรองจากดาวพอลลักซ์

ภาพรวม
------

แม้ว่าดาวคาสเตอร์ได้รับการจัดเป็นดาวแอลฟา (α) ของกลุ่มดาวคนคู่โดยระบบของไบเออร์ แต่ความจริงแล้วความสว่างยังด้อยกว่าดาวพอลลักซ์ซึ่งถูกจัดเป็นดาวบีตา (β) เล็กน้อย ดาวสองดวงนี้เมื่อมองจากโลกแล้วดูเคียงคู่กันคล้ายเป็นดาวฝาแฝด 

ฝนดาวตกเจมินิดส์ซึ่งจัดว่าเป็นหนึ่งในสามฝนดาวตกขนาดใหญ่นั้นมีศูนย์กลางอยู่ใกล้กับดาวคาสเตอร์

อ้างอิง
-------

1. 1 2  Jones, Daniel. Edited by Roach, Peter; Setter, Jane; and Esling, John. *Cambridge English Pronouncing Dictionary.* 18th ed. Cambridge and New York: University Press, 2011, p. 79.
2. 1 2  Upton, Clive; Kretzschmar, William A.; and Konopka, Rafal. *Oxford Dictionary of Pronunciation for Current English.* New York: Oxford University Press, 2003, p. 151.
วาตนาเยอคูตล์ ไอซ์แลนด์
**ครอบน้ำแข็ง** (อังกฤษ: ice cap) คือมวลน้ำแข็งที่ครอบคลุมพื้นที่น้อยกว่า 50,000 ตร.กม. (ส่วนมากจะปกคลุมบริเวณพื้นที่สูง) หากมวลน้ำแข็งนั้นปกคลุมพื้นที่มากกว่า 50,000 ตารางกิโลเมตรจะเรียกว่าพืดน้ำแข็ง

ภูมิประเทศไม่สามารถกีดกันครอบน้ำแข็งได้ (เพราะพวกมันสามารถทอดตัวยาวเหนือยอดเขาสูง) แต่ถ้าหากมวลน้ำแข็งที่มีขนาดใกล้เคียงกับครอบน้ำแข็งแต่ถูกกีดกันด้วยภูมิประเทศจะเรียกว่าทุ่งน้ำแข็ง โดมของครอบน้ำแข็งมักจะอยู่ตรงจุดสูงสุดของมวลเขาสูง น้ำแข็งจะไหลจากจุดสูงสุดลงไปยังขอบของครอบน้ำแข็ง

ครอบน้ำแข็งนั้นมีผลกระทบที่สำคัญต่อธรณีสัณฐานวิทยาในบริเวณนั้นเนื่องจากการขึ้นรูป การเซาะและการกร่อนของธารน้ำแข็งนี้ทำให้เกิดลักษณะที่มีผลต่อการล่าถอยของธารน้ำแข็ง ทะเลสาบหลายแห่งเช่นเกรตเลกส์ในอเมริกาเหนือและหุบเขาหลายแห่งก่อตัวขึ้นจากกิจกรรมของธารน้ำแข็งเมื่อหลายร้อยหลายพันปีก่อน

บนโลกมีมวลน้ำแข็งประมาณ 30 ล้านลูกบาศก์กิโลเมตร อุณหภูมิเฉลี่ยของมวลน้ำแข็งอยู่ระหว่าง -20 °ซ. ถึง -30 °ซ. ในกลางของครอบน้ำแข็งมีอุณหภูมิคงที่อยู่ระหว่าง -15 °ซ. ถึง -20 °ซ.[]

ภูมิภาคที่อยู่ในบริเวณละติจูดสูงจะถูกปกคลุมด้วยน้ำแข็ง เช่น บริเวณขั้วโลกจะเรียกว่าครอบน้ำแข็งขั้วโลก (polar ice caps) ซึ่งใช้อย่างแพร่หลายในสื่อมวลชนและเป็นที่ยอมรับโดยผู้เชี่ยวชาญ วาตนาเยอคูตล์เป็นตัวอย่างของครอบน้ำแข็งในไอซ์แลนด์

อ้างอิง
-------

1. 1 2  Benn, Douglas; David Evans (1998). *Glaciers and Glaciation*. London: Arnold. ISBN 0-340-58431-9.
2. ↑  Bennett, Matthew; Neil Glasser (1996). *Glacial Geology: Ice Sheets and Landforms*. Chichester, England: John Wiley and Sons Ltd. ISBN 0-471-96345-3.
3. 1 2  Greve, R.; Blatter, H. (2009). *Dynamics of Ice Sheets and Glaciers*. Springer. doi:10.1007/978-3-642-03415-2. ISBN 978-3-642-03414-5.
4. ↑  "TIME Magazine Online: Arctic Ice Explorers". *CNN*. 2009-03-11. สืบค้นเมื่อ 2010-05-04.
5. ↑  The National Snow and Ice Data Center Glossary
6. ↑  Flowers, Gwenn E.; Shawn J. Marshall; Helgi Bjŏrnsson; Garry K. C. Clarke (2005). "Sensitivity of Vatnajŏkull ice cap hydrology and dynamics to climate warming over the next 2 centuries" (PDF). *Journal of Geophysical Research*. **110**: F02011. Bibcode:2005JGRF..11002011F. doi:10.1029/2004JF000200. คลังข้อมูลเก่าเก็บจากแหล่งเดิม (PDF)เมื่อ 2007-09-27. สืบค้นเมื่อ 2007-05-31.
ภาพถ่ายระบบดาวคู่ของดาวโจรถ่ายโดยกล้องโทรทรรศน์อวกาศฮับเบิล ดาวโจรบีเป็นจุดเล็ก ๆ ด้านล่างซ้าย
**ดาวคู่** (double star) ในทางดาราศาสตร์เชิงสังเกตการณ์ หมายถึง ดาวดาวฤกษ์ 2 ดวงที่เมื่อมองจากโลกแล้วพบว่าอยู่ใกล้กันมากในแนวสายตา จนมองด้วยตาเปล่าดูเหมือนมีดาวดวงเดียว แต่เมื่อใช้ กล้องโทรทรรศน์ส่องจึงสามารถมองออกว่าเป็นดาวคนละดวงกัน อาจแบ่งเป็น 2 แบบคือ **ดาวคู่จริง** (binary double star) ซึ่งมีวงโคจรสัมพันธ์กันและถูกยึดเหนี่ยวกันด้วยแรงโน้มถ่วงของกันและกันเป็นระบบดาวฤกษ์ 2 ดวงที่เรียกว่า **ระบบดาวคู่** และอีกแบบคือ **ดาวคู่ปลอม** (optical double star) ซึ่งเป็นดาวสองดวงที่อยู่ห่างกันแต่อยู่บนท้องฟ้าในทิศทางเดียวกัน ทำให้เห็นเหมือนอยู่เคียงคู่กัน

ระบบดาวคู่ (ดาวคู่จริง) มีความสำคัญต่อนักดาราศาสตร์ดาวฤกษ์ เนื่องจากมวล และตัวแปรอื่น ๆ ของดาวฤกษ์สามารถคำนวณได้โดยตรงเมื่อทราบการเคลื่อนที่ของดาวฤกษ์ ตั้งแต่คริสต์ทศวรรษ 1780 นักดาราศาสตร์ทั้งมืออาชีพและมือสมัครเล่นที่ศึกษาดาวคู่ได้ใช้การสังเกตการณ์ด้วยกล้องโทรทรรศน์ในการวัดระยะทางและมุมระหว่างดาวคู่เพื่อวัดการเคลื่อนที่สัมพัทธ์ระหว่างดาวคู่แต่ละคู่ หากวัดการเคลื่อนที่สัมพัทธ์เป็นเส้นโค้งวงโคจร หรือถ้าการเคลื่อนที่สัมพัทธ์มีขนาดเล็กเมื่อเทียบกับ การเคลื่อนที่เฉพาะทั่วไปของดาวทั้งสองดวงเอง ก็สามารถสรุปได้ว่าดาวทั้งสองดวงไม่มีการเคลื่อนที่ในวงโคจรร่วมกัน กล่าวอีกนัยหนึ่ง คู่นี้เป็นเพียงดาวคู่ปลอม แม้ว่าการเคลื่อนที่ของระบบดาวฤกษ์ หลายดวงจะซับซ้อนกว่าระบบดาวคู่ แต่วิธีนี้ยังใช้สำหรับการศึกษาระบบดาวหลายดวงได้ด้วย

อ้างอิง
-------

1. ↑  *The Binary Stars*, Robert Grant Aitken, New York: Dover, 1964, p. 1.
2. 1 2  Heintz, W. D. (1978). *Double Stars*. D. Reidel Publishing Company, Dordrecht. p. 17. ISBN 90-277-0885-1.
3. ↑  Heintz, W. D. (1978). *Double Stars*. D. Reidel Publishing Company, Dordrecht. pp. 4–10. ISBN 90-277-0885-1.

| * ด
* ค
* ก
ระบบดาวฤกษ์ |
| --- |
| มีขอบเขต | 
* ดาราจักร
* ดาราจักรแคระ
* กระจุกดาวทรงกลม
* กระจุกดาวเปิด
* ระบบดาวคู่
* ระบบดาวหลายดวง

 |
| ไม่มีขอบเขต | 
* ธารดาวฤกษ์
* ชุมนุมดาว
* กลุ่มเคลื่อนที่
* ดาวกระเด็น

 |
| กลุ่มสังเกต | 
* ดาวคู่
* ดาวหลายดวง
* กลุ่มดาว
* ดาวเรียงเด่น
* เมฆดาวฤกษ์

 |
| 
* หมวดหมู่ หมวดหมู่:ระบบดาวฤกษ์

 |
**สมเด็จพระราชินีรามโบลามาโซอันโดรแห่งมาดากัสการ์** (อังกฤษ: Queen Rambolamasoandro of Madagascar) พระนามเดิม **เจ้าหญิงราโวรามบาโต** ทรงเป็นพระอัครมเหสีในสมเด็จพระเจ้าอันเดรียนนามโบอินีเมรีนาแห่งมาดากัสการ์ พระองค์เป็นพระธิดาของ ราเบซาคา กับ ราโวลอมบาโต พระองค์ทรงเป็นหนึ่งในพระชายาทั้งสิบสองพระองค์ของพระเจ้าอันเดรียนนามโบอินีเมรีนา พระองค์ทรงมีพระราชอำนาจในรัชสมัยของพระโอรสคือ สมเด็จพระเจ้าราดามาที่ 1 แห่งมาดากัสการ์ และพยายามผลักดันให้เจ้าชายราโกโตเบ พระนัดดา ซึ่งเป็นพระโอรสในพระราชธิดาองค์ใหญ่ของพระนางขึ้นครองบัลลังก์ แต่พระองค์ทรงถูกประหารโดยพระสุณิสา คือ สมเด็จพระราชินีนาถรานาวาโลนาที่ 1 แห่งมาดากัสการ์ เนื่องจากพระองค์ถูกกล่าวหาว่าเป็นกบฏต่อราชบัลลังก์ของพระนางรานาวาโลนา สถานที่ฝังพระบรมศพของพระองค์นั้นยังไม่เป็นที่ทราบแน่ชัด

อ้างอิง
-------

1. ↑  imerina9 - Royal Ark MADAGASCAR The Merina (or Hova) Dynasty
2. ↑  RAMBOLAMASOANDRO - Freepages - Ancestry.com[*ลิงก์เสีย*]

| ก่อนหน้า |  | สมเด็จพระราชินีรามโบลามาโซอันโดรแห่งมาดากัสการ์ |  | ถัดไป |
| --- | --- | --- | --- | --- |
| **-** |  |  **สมเด็จพระราชินีแห่งมาดากัสการ์ (ราชวงศ์เมรีนา)** (ค.ศ. 1787 - ค.ศ. 1810) |  | **เจ้าหญิงรามาโว** |
**แอ็นสท์-โรแบร์ท กราวิทซ์** (เยอรมัน: *Ernst-Robert Grawitz*; 8 มิถุนายน 1899 - 24 เมษายน 1945) เป็นแพทย์ชาวเยอรมัน (และเป็นเจ้าหน้าที่เอสเอสในหน่วย Reichsarzt "Arzt" แปลความหมายว่า "แพทย์") ในเยอรมนีในช่วงสงครามโลกครั้งที่สอง เขาเกิดในชาล็อตเทนเบิร์ก และเสียชีวิตในพอสดัม-บาเบลเบิร์ก (Potsdam-Babelsberg)

แอ็นสท์-โรแบร์ท กราวิทซ์ เป็นแพทย์และตำรวจในหน่วยเอสเอส เขาเป็นผู้ได้รับการสนับสนุนจากพรรคนาซีในการพยายามกำจัดกลุ่มคนรักร่วมเพศและวิจัยหาทางรักษาคนที่มีพฤติกรรมรักร่วมเพศ. เขาเป็นผู้ดูแลในการทดลองด้วย"ความกระตือรือร้น"ในค่ายกักกันนักโทษ.

ในช่วงท้ายของสงครามโลกครั้งที่สองในยุโรป กราวิทซ์ได้เป็นแพทย์ของอดอล์ฟ ฮิตเลอร์ในฟือเรอร์บุงเคอร์ เมื่อเขาได้ยินว่าเจ้าหน้าที่คนอื่นๆกำลังจะออกจากเบอร์ลินเพื่อหลบหนีจากกองทัพแดงแห่งสหภาพโซเวียตที่กำลังจะบุกเข้ามาในกรุงเบอร์ลิน. กราวิทซ์ได้ขอเข้าพบกับฮิตเลอร์เพื่อขออนุญาตให้ออกจากรุงเบอร์ลินแต่คำขอนั้นกลับถูกปฏิเสธ.

เมื่อกองทัพแดงแห่งสหภาพโซเวียตได้บุกเข้าสู่เบอร์ลิน กราวิทซ์ได้ตัดสินใจฆ่าตัวตายพร้อมกับครอบครัวด้วยระเบิดที่บ้านของเขาในบาเบลเบิร์ก ในกรณีได้ถูกปรากฏในภาพยนตร์ในปี 2004 ที่ชื่อ ปิดตำนานบุรุษล้างโลก Der Untergang ("Downfall") ซึ่งกราวิทซ์ได้รับบทแสดงโดยคริสเตียน โฮนิง (Christian Hoening)
สำหรับความหมายอื่น ดูที่ เต๋า (แก้ความกำกวม)
ปากว้า เป็นสัญลักษณ์แสดงถึงเต๋าและการก่อกำเนิดสรรพสิ่ง
**เต๋า** (จีน: 道 *เต้า*) มีความหมายตามตัวอักษรว่า **วิถี** หรือ **วิธี** ต่อมาคัมภีร์เต๋ายุคแรก ได้ใช้คำว่า เต๋า ในความหมายใหม่ว่า เป็นสัจภาวะสูงสุด เป็นอุตรภาพ อัพภันตรภาพ ซึ่งปราศจากรูปร่าง พ้นวิสัยภาษา ความคิด และความเข้าใจของมนุษย์ เชื่อว่าเป็นต้นกำเนิดและจุดหมายปลายทางของสรรพสิ่ง แม้ความเชื่อนี้จะมีที่มาจากลัทธิเต๋า แต่ก็ได้แพร่หลายไปยังคตินิยมอื่น ๆ ด้วยทั้ง ลัทธิขงจื๊อ ตลอดจนศาสนาและปรัชญาตะวันออกโดยรวม

คำอธิบายในคัมภีร์
-----------------

แนวคิดเรื่องเต๋าปรากฏครั้งแรกในคัมภีร์เต้าเต๋อจิงของเล่าจื๊อ ที่กล่าวถึงเต๋าไว้ในบทแรกว่า

> 道可道，非常道。  
> 
> 
> 
> 名可名，非常名。  
> 
> 
> 
> **เต๋า**ที่เรียกขานได้ไม่ใช่**เต๋า**แท้   
> นามที่เรียกขานได้ไม่ใช่นามแท้
> 
> — เต้าเต๋อจิง บทที่ 1, เต้าเต๋อจิง บทที่ 1

  

  

นอกจากนี้ยังอธิบายว่า 

> 有物混成，先天地生。  
> 
> 
> 
> 寂兮寥兮，獨立而不改，  
> 
> 周行而不殆，可以為天地母。  
> 
> 吾不知其名，字之曰道，  
> 
> 強為之名曰大。  
> 
> 大曰逝，  
> 
> 逝曰遠，  
> 
> 遠曰反。  
> 
> 
> 
> มีสิ่งหนึ่งบังเกิดจากกลีภพ มีอยู่ก่อนฟ้าดิน  
>  ดูสงบและว่างเปล่า ดำรงอยู่เอง ไม่เปลี่ยนแปลง   
> แพร่ไปทั่วโดยไม่รู้เหน็ดเหนื่อย นับว่าเป็นมารดาของสรรพสิ่งก็ว่าได้  
>  ข้าพเจ้าไม่รู้ชื่อ แต่ขอเรียกว่า "**เต๋า**" เมื่อต้องขานชื่อ ก็ขอเรียกว่า "สิ่งที่ยิ่งใหญ่"   
> สิ่งที่ยิ่งใหญ่ย่อมชื่อว่าล่วงไป   
> ล่วงไปก็ชื่อว่าไกล   
> ไกลย่อมชื่อว่าย้อนกลับ
> 
> 
> — เต้าเต๋อจิง บทที่ 25

ลักษณะของเต๋า
-------------

นักวิชาการได้สรุปลักษณะของเต๋าไว้ดังนี้

* เป็นที่มาของสรรพสิ่ง
* เป็นรหัสยภาวะที่ไม่อาจเรียกขานได้
* แทรกซึมแพร่หลายไปในทุกสิ่ง
* เป็นกระบวนการที่เกี่ยวกับการเปลี่ยนแปลงของจักรวาล

ทัศนะเปรียบเทียบ
----------------

ตามความเชื่อของศาสนาเต๋า เต๋า คือปฐมธาตุ เป็นพลังงาน ต้นกำเนิดของสรรพสิ่งทั้งปวง เต๋าไม่มีชีวิต ไม่ใช่บุคคล ไม่ใช่พระเป็นเจ้า แต่ดำรงอยู่ก่อนพระเป็นเจ้า ความเชื่อเรื่องเต๋าของศาสนาเต๋าจึงมีลักษณะเป็นเอกนิยม มีความคล้ายคลึงกับธรรมกายในศาสนาพุทธนิกายมหายาน-วัชรยานและคล้ายกับความเชื่อเรื่องพรหมันของศาสนาฮินดูสำนักอไทฺวตะ เวทานตะ อีกด้วย

ลัทธิอนุตตรธรรมมีความเชื่อเรื่องเต๋าเช่นกัน แต่เชื่อว่าเต๋าเป็นพลังงานชีวิต เป็นบุคคล พระผู้สร้างสรรค์และก่อกำเนิดสรรพสิ่งตามเจตจำนงของพระองค์ และสถิตแพร่หลายแทรกซึมอยู่ในทุกสิ่ง ลัทธิอนุตตรธรรมจึงเรียกเต๋าว่า "พระแม่องค์ธรรม" และเชื่อว่าวิญญาณของสรรพสัตว์ก็มาจากพระแม่องค์ธรรมนี้ ความเชื่อเรื่องเต๋าของลัทธิอนุตตรธรรมจึงมีลักษณะเป็นสรรพัชฌัตเทวนิยม คล้ายความเชื่อเรื่องพรหมันของศาสนาฮินดูสำนักวิศิษฏาไทฺวตะ เวทานตะ

อ้างอิง
-------

1. 1 2  "Dao 道". Center for Daoist Studies. ม.ป.ป. คลังข้อมูลเก่าเก็บจากแหล่งเดิมเมื่อ 2010-07-26. สืบค้นเมื่อ 21 มีนาคม 2556. `{{cite web}}`: ตรวจสอบค่าวันที่ใน: `|accessdate=` และ `|date=` (help)
2. ↑  "Tao Te Ching". Tao Te Ching. ม.ป.ป. สืบค้นเมื่อ 21 มีนาคม 2556. `{{cite web}}`: ตรวจสอบค่าวันที่ใน: `|accessdate=` และ `|date=` (help)
3. ↑  Stephen Mitchell (2006). "Tao Te Ching Translations". Tao Te Ching. คลังข้อมูลเก่าเก็บจากแหล่งเดิมเมื่อ 2013-08-31. สืบค้นเมื่อ 25 มีนาคม 2556. `{{cite web}}`: ตรวจสอบค่าวันที่ใน: `|accessdate=` (help)
4. ↑  New World Encyclopedia (5 กันยายน 2551). "Monism". New World Encyclopedia. สืบค้นเมื่อ 25 มีนาคม 2556. `{{cite web}}`: ตรวจสอบค่าวันที่ใน: `|accessdate=` และ `|date=` (help)
5. ↑  *สายทอง*, ศุภนิมิต แปลและเรียบเรียง, ม.ป.ป. หน้า 9
**เถ้าแก่น้อย Cooking Academy ตอน ขนมหวานนานาชาติ** เป็นเกมเกี่ยวกับการทำอาหารและการสอนพื้นฐานคณิตศาสตร์ พัฒนาและจำหน่ายโดยวิสต้า บิสซิเนส โดยเป็นเกมแรกของเกมชุดเถ้าแก่น้อยที่สามารถแสดงคะแนนการทำขนมบนเฟซบุ๊กได้ และเป็นเกมที่เกี่ยวกับการทำขนมหวานนานาชาติหลากหลายชนิด เช่น เค้ก ตีรามีซู ทองหยอด ไทยากิ เป็นต้ โดยสามารถเลือกทำได้ทั้งขนมเอเชียและยุโรป และสามารถนำขนมไปขายในร้านขายขนมได้อีกด้วย

กติกา
-----

การทำขนมจะแบ่งเป็น 2 แบบ คือแบบ Free Mode และแบบ Product Mode โดยมีขนมในเกมที่ให้ฝึกทำทั้งหมด 20 รายการ ทั้งขนมหวานเอเชียและขนมหวานยุโรป

### การทำขนมแบบ Free Mode

การทำขนมแบบ Free Mode เป็นโหมดสำหรับผู้ที่ฝึกหัดทำขนม โดยจะไม่เสียค่าใช้จ่ายในการทำขนม และมีการอธิบายวิธีทำแต่ละขั้นตอนด้วย แต่ขนมที่ทำออกมาได้จะไม่สามารถนำไปขายในร้านขนมได้

### การทำขนมแบบ Product Mode

การทำขนมแบบ Product Mode เหมาะสำหรับผู้ที่มั่นใจแล้วว่าจะทำขนมออกไปขายในร้านขนม การทำขนมเพื่อขายในร้านจะต้องเสียค่าทำขนม ลดหลั่นกันไปตามความยากง่ายของขนม ยกเว้นขนมชนิดแรก ซึ่งไม่ต้องเสียค่าใช้จ่าย คือถั่วแดงกวนน้ำแข็งไส และบราวนี ขนมที่ทำได้จะแบ่งออกเป็น 4 ระดับ คือ ดีมาก ดี พอใช้ และต้องฝึกฝนใหม่ ถ้าทำขนมได้ระดับที่ 4 ขนมจะไม่สามารถนำไปขายในร้านได้

### ร้านค้า

เป็นสถานที่สำหรับขายขนมที่เราทำออกมาขาย โดยจะแสดงเฉพาะขนมที่ทำสำหรับขายเท่านั้น ต้องเข้าไปเปิดร้านเท่านั้นจึงจะมีลูกค้ามาซื้อขนม รายได้จากการขนมจะขึ้นกับจำนวนขนมในร้าน หากมีขนมขายในร้านมาก รายได้ก็จะยิ่งมากขึ้น สามารถนำรายได้จากการขายขนมไปซื้อเฟอร์นิเจอร์เพื่อประดับตกแต่งร้านได้ 

### ชนิดของขนม

#### ขนมเอเชีย

| ชื่อขนม | ค่าทำขนม | เลเวลที่จะปลดล็อกขนมชนิดนี้ |
| --- | --- | --- |
| ถั่วแดงกวนน้ำแข็งไส | 0 บาท | Lv.1 |
| ทองหยอด | 10 บาท | Lv.1 |
| ปาท่องโก๋ | 10 บาท | Lv.1 |
| ทาร์ตไข่ | 20 บาท | Lv.2 |
| ลูกชุบ | 20 บาท | Lv.2 |
| ข้าวต้มมัด | 20 บาท | Lv.2 |
| ไทยากิ | 20 บาท | Lv.2 |
| ขนมเบื้อง | 30 บาท | Lv.3 |
| โรตี | 30 บาท | Lv.3 |
| ขนมไหว้พระจันทร์ | 30 บาท | Lv.3 |

#### ขนมยุโรป

| ชื่อขนม | ค่าทำขนม | เลเวลที่จะปลดล็อกขนมชนิดนี้ |
| --- | --- | --- |
| บราวนี | 0 บาท | Lv.1 |
| คุกกี้ฟักทอง | 10 บาท | Lv.1 |
| พายแอปเปิล | 10 บาท | Lv.1 |
| โดนัท | 20 บาท | Lv.2 |
| แยมโรลนมสด | 20 บาท | Lv.2 |
| ตีรามีซู | 20 บาท | Lv.2 |
| ทาร์ตบลูเบอร์รี | 20 บาท | Lv.2 |
| สตรอเบอร์รีชอร์ตเค้ก | 30 บาท | Lv.3 |
| โกโก้ทวิสต์ | 30 บาท | Lv.3 |
| ช็อกกีคัป | 30 บาท | Lv.3 |

### การแต่งตัว

ในเกม Cooking Academy สามารถที่จะให้ผู้เล่นเลือกว่าต้องการเล่นเป็นผู้ชายหรือผู้หญิงได้ โดยสามารถสับเปลี่ยนตัวละครได้ รวมถึงสามารถนำรายได้จากการขายขนมมาซื้อเสื้อผ้าเครื่องประดับต่าง ๆ ได้

อ้างอิง
-------


* รายละเอียดของเถ้าแก่น้อย Cooking Academy ตอน ขนมหวานนานาชาติ จากเว็บไซต์บริษัท วิสต้าบิสซิเนส จำกัด
**ทาเกดะ ราริสะ ทาโงะ** (武田 羅梨沙 多胡たけだ らりさ たご, 30 กันยายน -) หรือ **ลาริซซา ทาเกดะ ทาโงะ** (โปรตุเกส: *Larissa Takeda Tago*) เป็น นักพากย์หญิงชาวญี่ปุ่น เกิดที่เมืองโอกาซากิ จังหวัดไอจิ สังกัดไอแอมเอนเทอร์ไพรส์

พ่อของเธอเป็นลูกครึ่งญี่ปุ่น-บราซิลรุ่นที่สาม โดย **ทาเกดะ** (武田) เป็นนามสกุลของแม่ ส่วน **ทาโงะ** (**多胡**) เป็นนามสกุลของพ่อ ส่วน **ราริสะ** (羅梨沙) หรือ **ลาริซซา** (Larissa) เมื่ออ่านแบบบราซิล นั้นเป็นชื่อตัว โดยทั่วไปแล้ว ชื่อคนบราซิลจะเขียนเป็น "ชื่อตัว + นามสกุลมารดา + นามสกุลบิดา" ก็เลยเขียนเป็น **Larissa Takeda Tago** ในภาษาโปรตุเกส แต่เมื่อทำงานในประเทศญี่ปุ่น จึงใส่นามสกุลของแม่ไว้ด้านบนสุดในภาษาญี่ปุ่น เป็น 武田 羅梨沙 多胡 (Takeda Rarisa Tago)

อนิเมะเรื่องแรกที่ได้รับบทเป็นตัวละครหลักคือ 僕の彼女がマジメ過ぎる処女ビッチな件 โดยรับบทเป็น **อาริยามะ ชิซึกุ**

อ้างอิง
-------

1. 1 2  "武田 羅梨沙 多胡 - アイムエンタープライズ公式ホームページ Talent Profile". สืบค้นเมื่อ 2021-02-05.
2. ↑  "『デレマス』喜多見柚役に決定した話題の声優・武田羅梨沙多胡さんとは?". *アニメイトタイムズ*. アニメイトラボ. 2017-09-25. สืบค้นเมื่อ 2017-09-28.
3. ↑  "よ、読めない...声優「武田羅梨沙多胡」が難読すぎるとTwitterで話題に". *BuzzFeed News*. BuzzFeed Japan. 2017-09-25. สืบค้นเมื่อ 2017-09-28.
4. ↑  "キャスト". *TVアニメ「僕の彼女がマジメ過ぎる処女ビッチな件」公式サイト*. สืบค้นเมื่อ 2017-12-08.
**อาคารรัฐสภา** (อังกฤษ: Parliament House) หรือ **สันสัทภวัน** (ฮินดี: Sansad Bhavan, แปลว่า *อาคารรัฐสภา*) ในนิวเดลี เป็นที่ทำการของรัฐสภาอินเดีย ตั้งอยู่ห่างไป 750 เมตรจากราษฎรบดีภวัน และตั้งอยู่บนถนนสันสัทมรรค ล้อมรอบด้วยประตูอินเดีย, อนุสรณ์สถานสงครามแห่งชาติ, สำนักนายกรัฐมนตรี, บ้านเลขที่ 7 ถนนโลกกัลยาณ, อาคารรัฐเลขานุการ อาคารรัฐสภาเป็นที่ตั้งของโลกสภา กับ ราชยสภา (สภาล่างและสภาสูงตามลำดับ) ของรัฐสภาอินเดียซึ่งเป็นระบบสองสภา

อาคารออกแบบโดย เซอร์เอ็ดวิน ลุทเยนส์ กับ เซอร์เฮอร์เบิร์ท เบเคอร์ เริ่มก่อสร้างในปี 1921 และเสร็จสมบูรณ์ในปี 1927 ก่อนจะเปิดอย่างเป็นทางการในเดือนมกราคม 1927 ในฐานะที่ทำการของสภานิติบัญญัติจักรวรรดิ หลังสิ้นสุดการปกครองของจักรวรรดิอังกฤษ อาคารได้ถูกใช้งานโดยสภานิติบัญญัติและรัฐสภาภายหลังการประกาศใช้รัฐธรรมนูญอินเดียในปี 1950 อย่างไรก็ตามมีแหล่งข้อมูลบางแหล่งอ้างว่าการออกแบบนี้ได้รับแรงบันดาลใจมากจากแปลนของจาวสัถโบคินีมนเทียรในมุไรนา

ปัจจุบัน อาคารรัฐสภาแห่งใหม่ตั้งอยู่ไม่ไกลกันกำลังก่อสร้างเพื่อเป็นสัญลักษณ์ของการออกจากมรดกของจักรวรรดิอังกฤษ และเป็นส่วนหนึ่งของโครงการพัฒนาเซนตรัลวิสตาใหม่ภายใต้รัฐบาลนเรนทระ โมที ซึ่งถูกวิพากษ์วิจารณ์อย่างหนัก

อ้างอิง
-------

1. ↑  Anisha Dutta (31 January 2020). "New Parliament complex may seat 1,350 members". สืบค้นเมื่อ 1 February 2020.
2. ↑  Bapat, Arun (2012-08-09). "Government should have confidence in this House". *The Hindu* (ภาษาIndian English). ISSN 0971-751X. สืบค้นเมื่อ 2021-03-05.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ Sansad Bhavan
ฮัมบักเกอร์ คอยล์แบบไม่มีแผ่นครอบ
ฮัมบักเกอร์มีแผ่นครอบบนเลส พอล ก็อปปี
**ฮัมบักเกอร์** (อังกฤษ: humbucker) หรือ **ดับเบิลคอยล์** เป็นประเภทของพิกอัปกีตาร์ไฟฟ้าที่ใช้คอยล์สองตัวติดกัน พิกอัปเกิดจากการรบกวนจากแม่เหล็กไฟฟ้าโดยเฉพาะไฟฮัม (mains hum) พิกอัปส่วนใหญ่ใช้แม่เหล็กเพื่อสร้างสนามแม่เหล็กรอบ ๆ สาย และนำให้เกิดกระแสไฟฟ้าในคอยล์โดยรอบเมื่อสายสั่นสะเทือน (ตัวอย่างเซ่น เพียโซอิเล็กทริกพิกอัป) หากเทียบกับซิงเกิลคอยล์พิกอัป โดยเฉพาะที่ไม่มีแผ่นครอบ ฮัมบักเกอร์ลดเสียงจี่อย่างมาก และผลิตสัญญาณที่ดังขึ้นพร้อมเพิ่มระยะช่วงเสียงกลาง

ฮัมบักเกอร์ดีไซน์ที่มีชื่อเสียง
-------------------------------

* Gibson "PAF" - ฮัมบักเกอร์ดีไซน์ของ เซท เลิฟเวอร์
* Gretsch Filter'Tron Prototype – ฮัมบักเกอร์ดีไซน์ตัวแรกของ เรย์ บัตส์
* Fender Wide Range – ฮัมบักเกอร์ดีไซน์ตัวแรกของเฟนเดอร์ และของ เซท เลิฟเวอร์
* Epiphone (ต่อมา Gibson) mini-humbucker – ฮัมบักเกอร์ขนาดเล็ก
* Gibson Firebird pickup – แรงบันดาลใจจาก Epiphone
* Q-tuner – ฮัมบักเกอร์แม่เหล็กนีโอดิเมีย
* EMG Pickups
* ซีมัวร์ ดังแคน โดย ซีมัวร์ ดับเบิลยู. ดังแคน

อ้างอิง
-------

1. ↑  By Rich Kienzie, "Riffs, Amps, and Butts", *Guitar Player* magazine, March 1990, P.14
2. ↑  Joseph Raymond Butts, U.S. Patent 2892371, Issued 6-22-1959
**อาคารริปัน** (อังกฤษ: Ripon Building) เป็นที่ตั้งสำนักงานใหญ่ขององค์การบริหารเจนไนและปริมณฑล ตั้งอยู่ในเจนไน รัฐทมิฬนาฑู ก่อสร้างขึ้นด้วยสถาปัตยกรรมนีโอคลาสสิก

ประวัติศาสตร์
-------------

อาคารสร้างขึ้นในปี 1909 เป็นผลงานออกแบบของ G.T.S. Harris และมี Earl of Minto ผู้แทนพระองค์ประจำอินเดียเป็นผู้วางศิลาฤกษ์เมื่อธันวาคม 1909 อาคารสร้างขึ้นโดยโลคนาถ มุทลิยาร์ (Loganatha Mudaliar) ใช้เวลาก่อสร้างแล้วเสร็จ 4 ปีด้วยค่าใช้จ่ายรวม ₹750,000 ชื่อของอาคารตั้งตามลอร์ดริปอน ผู้ว่กาารอินเดียและบิดาของคนในรัฐบาลท้องถิ่น

ในปี 2012 ได้ริเริ่มโครงการบูรณะอาคารครั้งใหญ่ภายใต้งบประมาณ ₹77 ล้านภายใต้ JNNURM ในระหว่างนี้ยังได้สร้างอาคารแยก (annexe building) ขนาด 12540 ตารางเมตรต่อเติมอยู่ข้าง ๆ ด้วยสถาปัตยกรรมแบบอินโดสาราเสน เพื่อรองรับเป็สสำนักงานหน่วยงานภายในอาคารริปัน รวมถึงจะมีการทุบทำลายสิ่งปลูกสร้างอื่นในเขตอาคารที่ไม่เกี่ยวข้องหรือไม่เข้ากันกับสุนทรีย์ของอาคารริปันในปี 2013 อาคารริปันถือเป็นอาคารแรกที่ได้รับเงินจาก JNNURM เพื่อบูรณะอาคาร

อ้างอิง
-------


คอมมอนส์ มีภาพและสื่อเกี่ยวกับ:  
**อาคารริปัน**

1. ↑  Centenary of a civic landmark // Madras Heritage and Carnatic Music
2. ↑  Xavier Lopez, Aloysius (9 January 2013). "Eyesores on Ripon Buildings premises to go". *The Hindu*. Chennai. สืบค้นเมื่อ 9 Jan 2013.

* The First Corporation - *The Hindu*, 2 April 2003
* Ripon Building - Chennai
**มูดีบลูส์** (อังกฤษ: Moody Blue) เป็นเพลงที่มีชื่อเสียงโดย เอลวิส เพรสลีย์ แต่งโดย มาร์ค เจมส์ กลายเป็นเพลงเพรสลีย์เป็นครั้งสุดท้ายที่ฮิตอันดับที่ 1 ในชีวิตของเขา ท็อปในชาร์ตบิลบอร์ด Hot Country Songs ในเดือนกุมภาพันธ์ ค.ศ. 1977 "Moody Blue" ยังติดอันดับที่ 31 ของบิลบอร์ดฮอต 100

เพลงนี้บันทึกเสียงในเดือนกุมภาพันธ์ ค.ศ. 1976 ในห้องพักจังเกิลบ้านเกรซแลนด์ของเพรสลีย์ เป็นเพียงครั้งเดียวที่เอลวิสร้องเพลงอย่างครบถ้วนในวันที่ 21 กุมภาพันธ์ ค.ศ. 1977 ในคอนเสิร์ตที่ชาร์ลอตต์ ,รัฐนอร์ทแคโรไลนา เขาได้พยายามที่จะทำเพลงเมื่อ 20 กุมภาพันธ์ในสถานที่เดียวกัน แต่เผยให้เห็นกลุ่มที่เขาลืมสนิทเพลง เขากลับมาในวันที่ 21 กุมภาพันธ์เอกสารนำที่อยู่ในมือ และร้องเพลงด้วยดวงตาของเขาที่ติดเนื้อเพลง รุ่นที่สมบูรณ์ได้รับการวางจำหน่ายครั้งแรกในการค้าของเถื่อนโดย Fort Baxter label ในปี ค.ศ. 1995

อันดับ
------

| อันดับ (1976–1977) | ยอดสูงสุด |
| --- | --- |
| U.S. *Billboard* Hot Country Singles | 1 |
| U.S. *Billboard* Hot 100 | 31 |
| U.S. *Billboard* Hot Adult Contemporary Tracks | 2 |
| Canadian *RPM* Country Tracks | 3 |
| Canadian *RPM* Top Singles | 57 |
| Canadian *RPM* Adult Contemporary Tracks | 2 |

อ้างอิง
-------

1. ↑  "Moody Blue". *Allmusic*. 2007-06-21.
2. ↑  Whitburn, Joel (2004). *The Billboard Book Of Top 40 Country Hits: 1944-2006, Second edition*. Record Research. p. 273.
3. ↑  Whitburn, Joel (2004). *The Billboard Book of Top 40 Hits: Eighth Edition*. Record Research. p. 504.
ชนชั้นปกครองในยุคเมจิ
โอกูโบะ โทชิมิจิ รัฐบุรุษของญี่ปุ่น ก็เป็นสมาชิกของฮัมบัตสึ
**ฮัมบัตสึ** (ญี่ปุ่น: 藩閥 *hambatsu*) เป็นชนชั้นปกครองใหม่ในยุคเมจิของญี่ปุ่น

สมาชิกของชนชั้นนี้เป็นสาวกของโคกุงาคุ และเชื่อว่าพวกเขาเป็นผู้สร้างระเบียบใหม่ที่ยิ่งใหญ่ บุคคลสำคัญสองคนของชนชั้นนี้คือ โอกูโบะ โทชิมิจิ บุตรชายของข้ารับใช้จากซัตสึมะ และซามูไรจากซัตสึมะ ไซโง ทากาโมริ ผู้ร่วมกับโชชู โทซะ และฮิเซ็นเพื่อโค่นล้มรัฐบาลโชกุนโทกูงาวะ โอกูโบะ กลายเป็นรัฐมนตรีว่าการกระทรวงการคลังและ ไซโง กลายเป็นจอมพล; ทั้งสองเป็นที่ปรึกษาของจักรพรรดิ คิโดะ ทากาโยชิ ชาวโชชู ลูกศิษย์ของ โยชิดะ โชอิง และผู้สมรู้ร่วมคิดกับ โอกูโบะ และ ไซโง กลายเป็นรัฐมนตรีว่าการกระทรวงศึกษาธิการ ที่โดดเด่นอีกคนคือ อิวากูระ โทโมมิ เป็นชาวเกียวโตซึ่งต่อต้านโทกูงาวะและกลายเป็นเอกอัครราชทูตญี่ปุ่นคนแรกประจำสหรัฐอเมริกา และโอกูมะ ชิเงโนบุ แห่งฮิเซ็น ซึ่งดำรงตำแหน่งรัฐมนตรีกระทรวงต่าง ๆ และกลายเป็นนายกรัฐมนตรีในปี ค.ศ. 1898

เพื่อบรรลุเป้าหมายของระเบียบสังคมใหม่ ฮัมบัตสึจึงได้เริ่มยกเลิกการแบ่งแยกทางสังคมทั้งสี่ผ่านการปฏิรูปเศรษฐกิจและสังคมแบบต่อเนื่อง รายได้ของรัฐบาลโชกุนโทกูงาวะขึ้นอยู่กับภาษีที่เก็บในดินแดนของโทกูงาวะและดินแดนไดเมียวอื่น ๆ เงินกู้จากชาวนาที่ร่ำรวยและพ่อค้าในเมือง ค่าธรรมเนียมศุลกากรที่จำกัด และการรับเงินกู้จากต่างประเทศอย่างไม่เต็มใจ เพื่อจัดหารายได้และพัฒนาโครงสร้างพื้นฐานที่ดี รัฐบาลใหม่ให้ทุนในการปรับปรุงท่าเรือ ประภาคาร การนำเข้าเครื่องจักร โรงเรียน การศึกษาในต่างประเทศสำหรับนักเรียน เงินเดือนสำหรับครูและที่ปรึกษาต่างประเทศ การปรับปรุงกองทัพและกองทัพเรือ เครือข่ายรถไฟและโทรเลข และการทูตต่างประเทศ เช่น ภารกิจอิวากูระ

ดูเพิ่ม
-------

* เก็นโร
* รัฐบาลเมจิ
* การฟื้นฟูเมจิ

อ้างอิง
-------

* Japan : Country Studies - Federal Research Division, Library of Congress
ธนบัตรหนึ่งดอลลาร์ชองแคบใน ค.ศ. 1935
เหรียญหนึ่งเซนต์ช่องแคบใน ค.ศ. 1920
**ดอลลาร์ช่องแคบ** (อังกฤษ: Straits dollar) เป็นสกุลเงินตราประจำนิคมช่องแคบระหว่าง ค.ศ. 1898 - 1939 และยังใช้ในสหพันธรัฐมลายู รัฐนอกสหพันธ์ ซาราวัก บรูไน และบอร์เนียวเหนือของอังกฤษด้วย

ประวัติ
-------

ในต้นคริสต์ศตวรรษที่ 19 สกุลเงินที่ใช้กันอย่างกว้างขวางในกว้างขวางในอินเดียตะวันออกคือดอลลาร์​สเปน ซึ่งมาจากทั้งสเปนและอาณานิคมของสเปนในทวีปอเมริกา ส่วนสกุลเงินที่ผลิตในท้องถิ่นก็มีอยู่บ้าง ได้แก่ เกอปิงกลันตัน เกอปิงตรังกานู และดอลลาร์ปีนัง

ใน ค.ศ. 1826 รัฐบาลได้กำหนดให้รูปีอินเดียเป็นสกุลเงินอย่างเป็นทางการของนิคมช่องแคบ เนื่องจากขณะนั้นยังบริหารขึ้นตรงกับทางอินเดีย แต่ดอลลาร์สเปนก็ยังคงหมุนเวียนอยู่ในระบบ ต่อมาใน ค.ศ. 1844 ก็เริ่มมีเหรียญกษาปณ์ของนิคมช่องแคบเองโดยใช้ระบบ 100 เซนต์ = 1 ดอลลาร์ โดย 1 ดอลลาร์มีค่าเท่ากับ 1 ดอลลาร์สเปน สกุลเงินนี้ได้รับการประกาศเป็นสกุลเงินอย่างเป็นทางการของนิคมช่องแคบในวันที่ 1 มิถุนายน ค.ศ. 184. และใน ค.ศ. 1867 ที่นิคมช่องแคบได้แยกระบบการปกครองออกมาเป็นของตนเองแล้ว ก็เริ่มใช้ดอลลาร์เป็นสกุลเงินมาตรฐานอย่างเป็นทางการ

ตั้งแต่ ค.ศ. 1898 เป็นต้นมา คณะกรรมาธิการสกุลเงินได้ประกาศใช้สกุลเงินดอลลาร์ช่องแคบ และประกาศห้ามธนาคารต่าง ๆ ผลิตเงินตราออกมา ทำให้ค่าเงินลดลงในแปดปีต่อมา จนใน ค.ศ. 1906 มูลค่าของดอลลาร์ช่องแคบกำหนดไว้ให้เท่ากับ 2 ชิลลิง 4 เพนนี ดอลลาร์ช่องแคบถูกแทนที่ราคาตามมูลค่าด้วยดอลลาร์มาลายันใน ค.ศ. 1939

ประเทศบรูไนและสิงคโปร์ยอมรับว่าสกุลเงินของตนเป็นสกุลที่สืบทอดจากสกุลเงินนี้ ถึงแม้ว่าประเทศมาเลเซียยกเลิกสกุลเงินนี้ใน ค.ศ. 1973 ข้อตกลงการแลกเปลี่ยนสกุลเงิน บันทึกความเข้าใจที่ลงนามระหว่างบรูไน–สิงคโปร์ ทำให้ทั้งเงินและธนบัตรสกุลเงินดอลลาร์บรูไนและดอลลาร์สิงคโปร์สามารถใช้งานร่วมกันได้

เหรียญ
------

ธนบัตร
------

อ้างอิง
-------

1. ↑  Linzmayer, Owen (2013). "Straits Settlements". *The Banknote Book*. San Francisco, CA: www.BanknoteNews.com.
2. ↑  Pridmore, F. (1965). *The Coins of the British Commonwealth of Nations Part 2 Asian Territories*. Spink & Son Ltd. p. 180.
3. ↑  Pridmore, F. (1965). *The Coins of the British Commonwealth of Nations Part 2 Asian Territories*. Spink & Son Ltd. p. 186.
4. ↑  "Brunei-Singapore Relations". Ministry of Foreign Affairs and Trade (Brunei). คลังข้อมูลเก่าเก็บจากแหล่งเดิมเมื่อ 22 กุมภาพันธ์ 2014. สืบค้นเมื่อ 8 กุมภาพันธ์ 2014.
5. ↑  Reading Room. "Currency Interchangeability Agreement - Brunei Notes and Coins". คลังข้อมูลเก่าเก็บจากแหล่งเดิมเมื่อ 28 June 2017. สืบค้นเมื่อ 21 August 2014.

* Emerson, Rupert, 1964, Malaysia A Study in Direct and Indirect Rule, Macmillan Company
* Shaw, William, 1971, Paper Currency of Malaysia, Singapore and Brunei (1849 - 1970), Museum Department of States of Malaya
นักเต้นริมถนนกำลังเต้นท่ามูนวอล์ก
**มูนวอล์ก** (อังกฤษ: moonwalk) หรือ **แบ็กสไลด์** (อังกฤษ: backslide) เป็นท่าเต้นท่าหนึ่งที่ผู้เต้นแสดงอากัปกิริยาเหมือนกำลังเดินไปข้างหน้า แต่ความจริงแล้วกำลังเดินถอยไปข้างหลัง (ดูคล้ายกับกำลังเดินไปข้างหน้า บนพื้นสายพานที่กำลังหมุนไปอีกทางหนึ่ง) ท่าเต้นนี้ได้รับความนิยมหลังจากไมเคิล แจ็กสัน ใช้ระหว่างการแสดงเพลง "บิลลี จีน" ออกอากาศสดทางโทรทัศน์ในงานฉลองครบรอบ 25 ปีของโมทาวน์ เมื่อวันที่ 25 มีนาคม ค.ศ. 1983 รวมถึงในภาพยนตร์เรื่อง *Captain EO* (ค.ศ. 1986) และ *Moonwalker* (ค.ศ. 1988) ของไมเคิล แจ็กสัน ถือเป็นท่าเต้นประจำตัวของไมเคิล แจ็กสัน และเป็นท่าเต้นหนึ่งที่มีชื่อเสียงที่สุด 

ชื่อ "มูนวอล์ก" นี้ มาจากการตั้งชื่อของสื่อมวลชน[] เดิมรู้จักกันในชื่อ "แบ็กสไลด์" และมีผู้เต้นมาก่อนไมเคิล แจ็กสัน เช่น บิลลี เบลี นักเต้นชาวแอฟริกันอเมริกัน เต้นในภาพยนตร์เรื่อง *Cabin In the Sky* (ค.ศ. 1943) มาร์เซล มาร์โซ นักแสดงละครใบ้ชาวฝรั่งเศส ได้แสดงท่าทางคล้ายกันนี้มาตั้งแต่ทศวรรษ 1940 รวมถึงเจมส์ บราวน์ ก็แสดงในภาพยนตร์เรื่อง *The Blues Brothers* (ค.ศ. 1980) และเจฟฟรีย์ แดเนียล นักเต้นชาวอเมริกันแห่งวง Shalamar ซึ่งออกแบบท่าเต้นให้แก่ไมเคิล แจ็กสัน ในภาพยนตร์ข้างต้น ก็เต้นท่านี้มาแล้วใน ค.ศ. 1982

อ้างอิง
-------

1. ↑  Suddath, Claire. "How to Moonwalk like Michael", *Time*, June 25, 2009.
2. 1 2  *Thriller 25: The Book*, ML Publishing Group Ltd, 2008. ISBN 978-0-9768891-9-9.
3. ↑  Catton, Pia. "How Michael Jackson Changed Dance History". *Biography* (ภาษาอังกฤษแบบอเมริกัน). เก็บจากแหล่งเดิมเมื่อ 2019-06-06. สืบค้นเมื่อ 2019-06-06.
4. ↑  "Bill Bailey - 1955 Moonwalk" – โดยทาง Internet Archive.
**ค่าคงตัวของเลอฌ็องดร์** (Legendre's constant) คือค่าคงตัวทางคณิตศาสตร์ที่เกิดขึ้นจากการคาดการณ์โดยอาเดรียง-มารี เลอฌ็องดร์ เพื่อใช้วัดพฤติกรรมของเส้นกำกับของฟังก์ชันนับจำนวนเฉพาะ π(*x*) ซึ่งปัจจุบันทราบแล้วว่าค่าคงตัวของเลอฌ็องดร์มีค่าเท่ากับ 1

จากการพิจารณาแนวโน้มของจำนวนเฉพาะที่ทราบ ทำให้เลอฌ็องดร์คาดการณ์ว่า π(*x*) จะตรงตามเงื่อนไขที่ว่า

{\displaystyle \lim \_{n\rightarrow \infty }\ln(n)-{n \over \pi (n)}=B}
เมื่อ B คือค่าคงตัวของเลอฌ็องดร์ ในตอนแรกเขาเดาว่า B น่าจะมีค่าประมาณ 1.08366 และนำไปใช้ในทฤษฎีบทจำนวนเฉพาะโดยไม่ทราบค่าที่แน่นอนของ B

ในเวลาต่อมา คาร์ล ฟรีดริช เกาส์ ก็ได้พิจารณาแนวโน้มของจำนวนเฉพาะเช่นกัน และได้สรุปว่าค่าคงตัวดังกล่าวอาจมีค่าน้อยกว่านั้น

ชาร์ล ฌ็อง เดอ ลา วาเล-ปูแซ็ง ผู้ซึ่งพิสูจน์ทฤษฎีบทดังกล่าว (โดยไม่ได้ร่วมกับฌัก อาดามาร์) สามารถแสดงให้เห็นว่าค่าคงตัวของเลอฌ็องดร์ B มีค่าเท่ากับ 1

การหาค่าดังกล่าวทำให้ชื่อ *ค่าคงตัวของเลอฌ็องดร์* กลายเป็นอดีตไปเนื่องจากค่าของมันเป็นเพียงจำนวนธรรมดา ๆ แต่เมื่อกล่าวถึงค่าคงตัวนี้ก็มักจะหมายถึงการคาดคะเนครั้งแรกของเลอฌ็องดร์คือ 1.08366 แทน (ซึ่งไม่ถูกต้องในทางเทคนิค)

แหล่งข้อมูลอื่น
---------------

* เอริก ดับเบิลยู. ไวส์สไตน์, "Legendre's constant" จากแมทเวิลด์.
**มูซาชิ** เป็นนวนิยายญี่ปุ่น ที่ประพันธ์โดยเอจิ โยะชิกะวะ

หนังสือเรื่องมูซาชิ เล่าว่า มูซาชิเป็นบุตรของนักรบที่เกิดในเขต ฮาริมา มีชื่อเดิมว่า ทาเกโซ เกิดในตระกูล ชินเม็ง เหตุการณ์การต่อสู้ในท้องทุ่งพิฆาต เซกิงาฮารา กลับกลายและเปลี่ยนแปลงชีวิตของเขา ชื่อที่เป็นที่รู้จักของเขาคือ มิยาโมโต้ มูซาชิ (宮元武蔵) เขาเป็นนักดาบที่มีชื่อเสียง ถึงกระทั่งบั้นปลายของชีวิตก็บรรลุผลสูงสุด ด้วยการเป็นครูทางจิตใจ มูซาชิ เป็นนักต่อสู้ธรรมดา ที่ต่อสู้เพื่อชนะ แต่ชีวิตของเขาเป็นทั้งเรื่องจริง ทั้งเป็นนิยายอย่างยิ่ง ที่ระดับวรรณกรรม และระดับโลก มูซาชิผ่านการต่อสู้ด้วยการเอาชีวิตเป็นเดิมพันมากกว่า 60 ครั้ง เขามีความสามารถที่จะรบชนะ และมีความสูงสุดในวิชาการต่อสู้มากกว่าความเชี่ยวชาญในวิชาคัมภีร์ดาบแบบเก่า นิยายอิงประวัติศาสตร์เรื่องมูซาชิ ในภาษาไทย ประชาชนให้ความรู้จักและเรียกชื่อว่า หนังสือ มูซาชิ ฉบับท่าพระจันทร์ ซึ่งเป็นหนังสือที่แปลโดยนักเขียนที่ชำนาญวิชาการต่อสู้และภาษาญี่ปุ่น จัดพิมพ์โดยสำนักพิมพ์คบไฟ ตามประวัติในหนังสือ เชื่อว่ามูซาชิมีช่วงชีวิตอยู่ระหว่างปี ค.ศ.1584-1645 และบันทึกคัมภีร์ห้าห่วงก็เช่นกัน ได้ถูกเขียนขึ้น ในปีเดียวกันกับปีที่เขาเสียชีวิต เรื่องราวของมูซาชิในหนังสืออมตะนิยายเป็นเป็นสิ่งที่สร้างความประทับใจ เร้าใจ และเป็นที่นิยมกันอย่างล้นหลาม หนังสือมูซาชิฉบับอมตะนิยาย ของ โยชิคาว่า เอญิ ได้รับการแปลอย่างมาก ในเรื่องการต่อสู้ของสำนักโยชิโอกะ และการต่อสู้แบบซามูไรกับ ซาซากิ โคยิโร่ เพราะความนิยมจิตใจแบบซามูไร กระทั้งคำประพันธ์ ในหนังสือก็ได้รับการยกย่องและได้รับการยอมรับว่างดงามดุจดอกซากุระที่มีจิตวิญญาณทางอุดมคติที่แข็งแกร่ง และวิถีบูชิโดของนักรบเอง ก็ได้รับความนับถือมาจาก เรื่องมูซาชิ ซึ่งมีทั้งเรื่องจริง และที่ออกมาเป็นนิยายแบบวรรณกรรม

สารบัญนิยายอิงประวัติศาสตร์เรื่องมูซาชิ
---------------------------------------

หนังสือมูซาชิฉบับท่าพระจันทร์
* ภาคดิน
* ภาคน้ำ
* ภาคไฟ
* ภาคลม
* ภาคสุญญตา
* ภาครู้แจ้ง
* ภาคผนวก ว่าด้วยมูซาชิ

รายการอ้างอิง
-------------

1. ↑  The Samurai Archives Samurai Wiki
2. ↑  มิยาโมโต้ มูซาชิ
3. ↑  นาย สุวินัย ภรณวลัย[*ลิงก์เสีย*]
4. 1 2  "Teruo Machida ภาควิชาภาษาต่างประเทศ" (PDF). คลังข้อมูลเก่าเก็บจากแหล่งเดิม (PDF)เมื่อ 2015-04-06. สืบค้นเมื่อ 2014-06-05.
5. ↑  Kobfai Publishing Project is a part the Foundation for Democracy and Development Studies (FDDS)
**เจ้าหญิงมักดาเลอนา ร็อยส์ แห่งเคิสทริทซ์** (อังกฤษ: Princess Magdalena Reuss of Köstritz)

พระประวัติ
----------

เจ้าหญิงมักดาเลอนา ร็อยส์แห่งเคิสทริทซ์ ประสูติเมื่อวันที่ 20 สิงหาคม พ.ศ. 2463 เป็นพระธิดาใน เจ้าชายเฮนริชที่ 36 ร็อยส์แห่งเคิสทริทซ์ และ เจ้าหญิงเฮอร์มีน พระองค์ทรงเข้าพิธีเสกสมรสกับ เจ้าชายฮูร์แบร์ทุสแห่งปรัสเซีย พระโอรสใน เจ้าชายวิลเฮล์ม มกุฎราชกุมารแห่งปรัสเซีย เมื่อวันที่ 5 มิถุนายน พ.ศ. 2486 ซึ่งพระองค์ได้เปลี่ยนฐานันดรและพระนามตามพระสวามีเป็น **เฮอร์รอยัลไฮเนส เจ้าหญิงฮูร์แบร์ทุสแห่งปรัสเซีย พระชายา** (โดยเมื่อแรกประสูติทรงอยู่ในฐานันดร เซอรีนไฮเนส) โดยมีพระบุตรดังนี้

1. เจ้าหญิงอนาตเซีย
2. เจ้าหญิงมาเรีย คริสติน

โดยเมื่อหลังจากพระสวามีสิ้นพระชนม์อย่างกะทันหัน พระองค์พร้อมด้วยพระบุตรได้ย้ายไปประทับ ณ ปราสาทแห่งหนึ่งทางภาคตะวันตกของประเทศ ซึ่งต่อมาไม่นาน เจ้าหญิงมาเรีย คริสติน พระธิดาพระองค์เล็ก ได้สิ้นพระชนม์โดยอุบัติเหตุทางรถยนต์ เจ้าหญิงมักดาเลอนา สิ้นพระชนม์เมื่อวันที่ 10 ตุลาคม พ.ศ. 2552 สิริพระชันษา 89 ชันษา ซึ่งพระองค์ทรงมีพระชนม์ยืนกว่าพระสุณิษาและพระชามาดาใน เจ้าชายวิลเฮล์ม มกุฎราชกุมารแห่งปรัสเซีย พระองค์สุดท้าย
**ลาร์ส อุนเนอร์ชตัล** (อังกฤษ: Lars Unnerstall) นายทวารชาวเยอรมันจากทีมฟอร์ทูนาดึสเซิลดอร์ฟ ทีมในระดับ ลีกา 2 เยอรมัน

ประวัติ
-------

**ลาร์ส อุนเนอร์ชตัล** เกิดเมื่อวันที่ 20 กรกฎาคม 2533 ที่ อิบเบนบูเรน เยอรมันตะวันตก

อาชีพค้าแข้ง
------------

### ชัลเคอ 04

อุนเนอร์ชตัลยายเข้ามาร่วมทีมเยาวชนชุด **ยู-19** ของ ชัลเคอ 04 เมื่อปี 2552 ต่อมาในปี 2554 ราล์ฟ รังนิก กุนซือของทีมในขณะนั้นไ??้ؔดึงอุนเนอร์ชตัลขึ้นมาเป็นมือ 2 ของทีมชุดใหญ่ต่อจาก ราล์ฟ ไฟร์มันน์ ปีต่อมาคือปี 2555 ถือได้ว่าเป็นปีที่ดีที่สุดของอุนเนอร์ชตัล
เพราะเขาได้ขึ้นเป็นมือ 1 แทนไฟร์มันน์ที่เจ็บหนักพักทั้งฤดูกาลซึ่งอุนเนอร์ชตัลก็
ทำผลงานได้ดีจนได้ต่อสัญญาไปจนถึง 30 มิถุนายน 2558 เมื่อจบฤดูกาล

แต่ในปี 2556 อุนเนอร์ชตัลก็ต้องกลับมาเป็นมือ 2 อีกครั้งเมื่อทางสโมสรได้ดึงตัว ติโม ฮิลเดบรันด์ เข้ามาเป็?นมือ 1 แทนไฟร์มันน์ที่ยังมีอาการบาดเจ็บอยู
ทำให้อุนเนอร์ชตัลมีโอกาสลงเล่นน้อยโดยได้ลงเล่นเพียง 13 นัดและกลายเป็นมือ 3 เมื่อไฟร์มันน์หายบาดเจ็บ

### อาร์เบราว์

วันที่ 24 มกราคม 2557 สโมสร อาร์เบราว์ ในลีกสวิตเซอร์แลนด์ได้ยืมตัวอุนเนอร์ชตัลมาร่วมทีมจนจบฤดูกาล

### ฟอร์ทูน่า ดุสเซลดอร์ฟ

เมื่อจบฤดูกาล 2556-2557 อุนเนอร์ชตัลได้ประกาศว่าย้ายไปร่วมทีม ฟอร์ทูน่า ดุสเซลดอร์ฟ

เกียรติประวัติ
--------------

### ชัลเคอ 04

* เดเอ็ฟเบ โพคาล - 2554

| * ด
* ค
* ก
ผู้เล่นชุดปัจจุบันของเปเอสเฟ ไอนด์โฮเฟิน  |
| --- |
| 
1 Zoet **·** 
3 Lato **·** 
4 Viergever **·** 
5 Baumgartl **·** 
7 Bruma **·** 
8 Hendrix **·** 
9 Malen **·** 
10 Bergwijn **·** 
11 โลซาโน **·** 
13 อุนเนอร์ชตัล **·** 
14 Lammers **·** 
15 Gutiérrez **·** 
16 Piroe **·** 
17 อาเฟิลไล (c) **·** 
18 Rosario **·** 
19 Gakpo **·** 
20 Sainsbury **·** 
21 Ruiter **·** 
22 ดัมฟรีส **·** 
23 Luckassen **·** 
24 Ihattaren **·** 
25 Ramselaar **·** 
26 Aboukhlal **·** 
27 เปเรย์โร **·** 
28 Boscagli **·** 
30 ทอมัส **·** 
31 Van Osch **·** 
32 Sadílek **·** 
33 Teze **·** 
41 Van de Meulenhof **·** 
51 Koopmans **·** 
68 โรดริเกซ **·** 
ผู้จัดการ : ฟัน นิสเติลโรย
 |
**เจ้าหญิงมารีอา-อัสทริดแห่งลีชเทินชไตน์** (อังกฤษ: Her Serene Highness Princess Maria-Astrid of Liechtenstein, Countess of Rietberg) ประสูติเมื่อวันที่ 26 มิถุนายน 2530 เป็นพระธิดาใน เจ้าชายนิโคลัสแห่งลีชเทินชไตน์ และ เจ้าหญิงมาร์กาเรตาแห่งลีชเทินชไตน์ เป็นพระนัดดาใน เจ้าชายฟรันทซ์ โยเซ็ฟที่ 2 แห่งลีชเทินชไตน์ พระภาติยะใน เจ้าชายฮันส์-อาดัมที่ 2 แห่งลีชเทินชไตน์ ทางพระบิดา เป็นพระนัดดาใน แกรนด์ดยุกฌ็องแห่งลักเซมเบิร์ก พระภาติยะใน แกรนด์ดยุกอ็องรีแห่งลักเซมเบิร์ก พระราชปนัดดาใน พระเจ้าเลออปอลที่ 3 แห่งเบลเยียม ผ่านทางพระมารดา ด้วยพระบิดาดำรงตำแหน่งเป็นเอกอัครราชทูตประจำประเทศเบลเยียม ทำให้ครอบครัวพระองค์สนิทสนมกับ เจ้าหญิงอัสทริดแห่งเบลเยียม อาร์ชดัชเชสแห่งออสเตรีย-เอสเต และครอบครัวของพระองค์ และทรงเติบโตมากับ เจ้าชายอะเมเดโอแห่งเบลเยียม อาร์ชดยุกแห่งออสเตรีย-เอสเต เจ้าหญิงมารีอา ลอราแห่งเบลเยียม อาร์ชดัชเชสแห่งออสเตรีย-เอสเต เจ้าชายโจอาคิมแห่งเบลเยียม อาร์ชดยุกแห่งออสเตรีย-เอสเต และ เจ้าหญิงลุยซา มารีอาแห่งเบลเยียม อาร์ชดัชเชสแห่งออสเตรีย-เอสเต ผู้เป็นพระญาติวงศ์ พระองค์สามารถรับสั่งภาษาเยอรมัน ฝรั่งเศส ดัตช์ และอังกฤษ
**ลาร์รี่ พีโดเนีย** (Larry Pelonia) นักมวยสากลชาวฟิลิปปินส์ เกิดเมื่อ 16 กรกฎาคม พ.ศ. 2519 ที่เมือง General Santos City ประเทศฟิลิปปินส์ สถิติการชก 17 ครั้ง ชนะ 10 (น็อค 6) เสมอ 2 แพ้ 5

ประวัติ
-------

พีโดเนียขึ้นชกมวยสากลครั้งแรกเมื่อ 1 กันยายน พ.ศ. 2544 ชนะน็อค แซมมี เปนาส ยก 1 จากนั้นขึ้นชกชนะเป็นส่วนใหญ่ มีเสมอเพียงครั้งเดียว จากนั้นได้เดินทางมาชิงแชมป์ PABA รุ่นไลท์เวทในไทย เมื่อ 27 กันยายน พ.ศ. 2545 ชนะน็อค นำศักดิ์น้อย ยุทธการกำธร ยก 3 ได้แชมป์มาครอง แต่พอป้องกันแชมป์ครั้งแรกก็เป็นฝ่ายแพ้คะแนน สถาพร สิงห์วังชาไปเมื่อ 24 มีนาคม พ.ศ. 2546 เสียแชมป์ไป ในปีเดียวกันนั้น พีโดเนียมาชกในไทย แพ้น็อค ยอดสนั่น ส.นันทชัย ยก 2 และได้ชิงแชมป์ฟิลิปปินส์รุ่นไลท์เวทเมื่อ 19 ธันวาคม พ.ศ. 2546 แพ้น็อค เฟอร์นันโด มอลทิญญ่า ยก 3 พีโดเนียขึ้นชกมวยมาจนถึง พ.ศ. 2548 โดยมาชกในไทยอีก 3 ครั้ง แพ้น็อค ศิริมงคล สิงห์มนัสศักดิ์ เสมอกับสมชาย นักบาลี และมาชกแพ้น็อค ซัดดัม เกียรติยงยุทธ ยก 5 เมื่อ 4 มีนาคม พ.ศ. 2548 หลังจากนั้นก็แขวนนวมไป

เกียรติประวัติ
--------------

* แชมป์ PABA รุ่นไลท์เวท
	+ ชิง 27 กันยายน 2545 ชนะน็อค นำศักดิ์น้อย ยุทธการกำธร ยก 3 ที่ อุตรดิตถ์
	+ เสียแชมป์ 24 มีนาคม 2546 แพ้คะแนน สถาพร บุญมาเลิศ ที่ นนทบุรี

อ้างอิง
-------

* สถิติการชก boxrec.com เก็บถาวร 2015-03-28 ที่ เวย์แบ็กแมชชีน (อังกฤษ)
นักดนตรี
**ฟิกชันจังก์ชันยูกะ** (ญี่ปุ่น: フィクションジャンクション・ユウカ; โรมาจิ: *Fikushon Jankushon Yūka* ถูกเขียนในชื่อทางการว่า **FictionJunction YUUKA**) เป็นชื่อวงดนตรีญี่ปุ่น ซึ่งเป็นการรวมตัวกันของยูกิ คะจิอุระ (เนื้อร้อง ทำนอง และเปียโน) และยูกะ นันริ (ร้องนำ)

ประวัติ
-------

ยูกิ คะจิอุระ และ ยูกะ นันริ รู้จักกันครั้งแรกเมื่อนันริแสดงโอเปร่าในกลุ่มอาโอยามะใต้ (南青山少女歌劇団 South Aoyama Female Opera Group) ซึ่งคะจิอุระได้มีส่วนร่วมประพันธ์เพลงประกอบในงานแสดงด้วย เพลงแรกที่เกิดจากการร่วมงานของทั้งสองคนคือ Akatsuki no Kuruma (暁の車) ซึ่งเป็นเพลงประกอบในอะนิเมะเรื่องกันดั้มซี้ด ส่วนซิงเกิลเดบิวนั้นคือซิงเกิล "Hitomi no Kakera" (瞳の欠片) ที่เป็นเพลงเปิดอะนิเมะเรื่อง แมดแลกซ์ วางแผงเมื่อวันที่ 8 พฤษภาคม 2547 และในวันที่ 27 กรกฎาคม 2547 ซิงเกิลที่สอง "inside your heart" ที่เป็นเพลงปิดอะนิเมะเรื่อง แมดแลกซ์ อีกเช่นกันก็ได้วางแผง ในปีเดียวกันนั้น ซิงเกิล Akatsuki no Kuruma ก็ได้อันดับที่ 10 ในโอริกอนชาร์ต และขายได้ 19,481 แผ่นในเวลาเพียงหนึ่งสัปดาห์ ปีต่อมา ซิงเกิล Honoh no Tobira ที่ประกอบกันดั้มซี้ดเดสทินี ก็ได้อันดับ 1 ในโอริกอนชาร์ต

อัลบั้มแรกของทั้งสองมีชื่อว่า Destination วางแผงในวันที่ 23 พฤศจิกายน 2548 ได้อันดับที่ 9 ในโอริกอนชาร์ต

ในวันที่ 10 พฤษภาคม 2549 ซิงเกิล Silly-Go-Round ที่เป็นเพลงเปิดอะนิเมะเรื่อง .hack//Roots ก็ออกวางแผง นอกจากนี้ยังมีเพลง Aikoi ที่ประกอบอะนิเมะเรื่องสึบาสะ สงครามเทพข้ามมิติอีกด้วย แม้ว่าจะไม่ได้วางแผงเป็นซิงเกิลแต่ก็รวมอยู่ในอัลบั้มออริจินัลซาวด์แทรคของอะนิเมะแทน ในเดือนพฤศจิกายนก็ออกซิงเกิล "Kōya Ruten" (荒野流転) ที่เป็นเพลงเปิดของอะนิเมะเรื่อง Bakumatsu Kikansetsu Irohanihoheto

ฟิคชันจังค์ชัน ยูกะ แสดงคอนเสิร์ตครั้งแรกโดยใช้ชื่อว่า พรีเมียมไลฟ์ 2007 (Premium Live 2007) ในวันที่ 8 และ 15 กุมภาพันธ์ 2550 มีการประกาศว่าจะออกอัลบั้มที่สองภายใต้ชื่อว่า Circus และมีการนำเอาเพลงใหม่ที่จะรวมอยู่ในอัลบั้มสองเพลงคือ"Rokugatsu wa Kimi no Eien" (6月は君の永遠) และ "Piano" (ピアノ) มาร้องในคอนเสิร์ตด้วย

เมื่อคะจิอุระได้ทำดนตรีประกอบให้กับอะนิเมะเรื่อง El Cazador de la Bruja ก็ได้ออกซิงเกิลที่ 7 ที่มีชื่อว่า "romanesque" ซึ่งเป็นเพลงปิดของอะนิเมะเรื่องนี้ด้วย

ผลงาน
-----

### ซิงเกิล

* Hitomi no Kakera (瞳の欠片) - 8 พฤษภาคม 2547
* inside your heart - 27 กรกฎาคม 2547
* Akatsuki no Kuruma (暁の車) - 22 กันยายน 2547
* Honoh no Tobira (焔の扉) - 22 กันยายน 2548
* Silly-Go-Round - 10 พฤษภาคม 2549
* Kōya Ruten (荒野流転) - 22 พฤศจิกายน 2549
* romanesque - 18 เมษายน 2550

### อัลบั้ม

* Destination - 23 พฤศจิกายน 2548
* circus - 4 กรกฎาคม 2550